Rose Kohtaa Tohtorin

Malline:Infobox TV/ohje

***Rose Kohtaa Tohtorin*** (engl. *Rose*) oli BBC Walesin tuottaman *Doctor Who* -ohjelman ensimmäinen jakso. Jakso toi mukanaan uuden Tohtorin, uuden matkakumppanin Rose Tylerin ja hänen äitinsä Jackie Tylerin sekä poikaystävän Mickey Smithin.

Tämä jakso oli menestyneempi kuin kenenkään muun uuden Tohtorin ensimmäinen jakso. Sen katsojamäärä, 10,81 miljoonaa, ylitti edellisen ennätyksenpitäjän *Robotti*-jakson eikä sitä päihittänyt *Hyökkäys Jouluna*, *Viime Hetkellä* tai *Vedä Henkeä!*. *Rose Kohtaa Tohtorin* on myös toiseksi katsotuin kauden avausjakso, jääden toiseksi jaksolle *Dalekien Kohtalo*. ITV oli kuitenkin tähän aikaan lakossa, joten jakson *Dalekien Kohtalo* katsojamäärä on usein väärä. *Rose Kohtaa Tohtorin* oli ensimmäinen *Doctor Who* -jakso, joka tuotettiin laajakuvana. Se oli myös ensimmäinen jakso, joka kesti 45 minuuttia. Jakso oli kaikille muille uusi kokemus, paitsi Mike Tuckerille, joka työskenteli visuaalisien tehosteiden avustajana alkuperäisessä sarjassa vuodesta 1985 vuoteen 1989.

Jakso esitteli Nestenen Tajunnan ja Autonit ensimmäistä kertaa televisiossa sitten jakson *Autonien Hyökkäys* vuodelta 1971. Se myös tutustutti katsojat uuteen elementtiin, joka tulisi vielä takaisin sarjaan, Varjojulistukseen. Siinä oli ensimmäinen viittaus Viimeiseen Suureen Aikasotaan ja sisälsi myös viittauksia Rosen hahmoon, johon viitataan suorasti tulevissa jaksoissa.

Tavasta poiketen Yhdeksännen Tohtorin esittelyssä ei käynyt lainkaan ilmi mitä oli tapahtunut hänen edeltäjälleen, eikä se valottanut hänen elämäänsä sodan aikana. Yhdeksännen Tohtorin alkuperää ei kunnolla kerrottu kuin vasta kahdeksan vuoden jälkeen, vuonna 2013, jaksossa *Tohtorin Päivä*, jolloin vihdoin kerrottiin, kuinka hänen inkarnaationsa syntyi.

## KUVAUS

Rose Tyler tapaa arvoituksellisen miehen, joka esittäytyy "Tohtoriksi". Mies kertoo, että ihmiskunta on vaarassa, ja että vain he voivat sen pelastaa.

## JUONI

Rose Tyler herää eräänä aamuna ja valmistautuu lähtemään töihin. Hän antaa Jackie-äidilleen suukon ja lähtee töihin. Hän menee bussilla Henrik'sille, tavarataloon jossa hän työskentelee. Illalla, kun tavaratalo on sulkeutumassa, Rose on lähdössä pois töistä kun hänet pysäyttää turvamies, joka pitelee Wilsonin lottovoittoa käsissään. Rose menee kaupan kellariin etsimään Wilsonia, mutta häntä ei vain tunnu löytyvän. Hän astuu sisään varastoon ja pelokkaana huomaa, kuinka liikkuvat mannekiinit ovat piirittäneet hänet. Yhtäkkiä joku tarttuu häntä kädestä ja huutaa "Juokse!".

Hän tottelee ja he molemmat juoksevat hissiin mannekiinien seuratessa heitä. Ennenkuin ovet ehtivät sulkeutua, yksi Auton kurkottaa ovien välistä sisään, mutta mies repäisee muovikäden irti mannekiinista ennenkuin se ehtii aiheuttaa harmia. Matkalla ylöspäin hän kertoo Roselle, että Wilson on kuollut. Kun he saapuvat ensimmäiseen kerrokseen, mies kertoo Roselle, että aikoo räjäyttää relelaitteen pysäyttääkseen Autonit. Hän esittelee nopeasti itsensä Tohtoriksi ja muistuttaa häntä juoksemaan henkensä edestä.

Rose noudattaa neuvoa ja juoksee pois lähettyviltä muovikäden kanssa. Kun hän on turvallisen matkan päässä, hän katsoo kun Henrik's räjähtää suurena tulipallona. Hän palaa kotiin ja hänen poikaystävänsä Mickey Smith tulee katsomaan, että hän on kunnossa. Lopulta Mickey lähtee katsomaan jalkapalloa ja häntä pyydetään viemään muovikäsi mukanaan. Hän heittää käden yhteen ulkona olevista roskakoreista.

Seuraavana aamuna Rose herää ja tajuaa, että hänellä ei ole enää työpaikkaa. Kuljeksiessaan kotonaan hän kuulee yhtäkkiä ääntä kissanluukun luota. Hän olettaa, että hönen äitinsä ei ole ruuvannut luukkua kiinni, ja että äänen aiheutti kulkukissa.

Hän avaa luukun ja näkee Tohtorin. Hän kertoo Roselle, että hän on jäljittänyt signaalia muovikädestä. Rose kutsuu hänet sisään. Sillä aikaa kun Rose valmistaa teetä, Tohtori kurkistaa sohvan taakse, jolloin käsi hyökkää häntä kohti. Rose huomaa kuristusotteen, mutta luulee sitä vain vitsiksi - kunnes se päästää irti ja lentää häntä kohti. Kaikkien onneksi Tohtori onnistuu deaktivoimaan Auton-käden äänimeisselillään. Hän heittää käden Roselle ja kiirehtii ulos.

Rose juoksee portaita alas hänen peräänsä, vaatien tietää mitä on meneillään. Tohtori kertoo, että elävä muovi on täällä aloittaakseen sodan, joka voittaisi ja tuhoaisi ihmiskunnan, jotta he voisivat valloittaa Maapallon. Sitten Tohtori lähtee kohti mysteeristä sinistä koppia kohti parkkipaikalle. Hän käskee Rosen unohtaa hänet. Rose kääntyy hetkeksi, ja kun hän katsoo takaisin, sekä Tohtori että koppi ovat kadonneet.

Rose ei vain voin unohtaa Tohtoria ja päättää käyttää Mickeyn tietokonetta. Hän yrittää syöttää eri hakusanoja searc-wise.net -sivustolle, päätyen lopulta hakusanoihin "doctor blue box". Hän klikkaa whoisdoctorwho.co.uk-linkkiä, joka johtaa nettisivulle, jonka omistaa salaliittoteoristi Clive. Mickey ajaa Rosen miehen talolle, jossa hänet kutsuu sisään Cliven poika. Vajassaan Clive näyttää hänelle monia kuvia Maan eri vaiheista, muun muassa John F. Kennedyn salamurhasta, *Titanicin* uppoamisesta ja Krakatuan räjähdyksestä. Hän käy faktat läpi: "Tohtori on halki historian kulkenut legenda. Hän on paikalla, kun tapahtuu suuronnettomuus." Clive uskoo Tohtorin olevan kuolematon avaruusolento. Hän kertoo Roselle, että Tohtori on vaarallinen, ja että hänellä on aina mukanaan yksi kumppani: kuolema.

Tällä välin Mickey Mickey pitää taloa silmällä autostaan. Hän herpaantuu, kun roskakori liikkuu itsestään kohti häntä. Hän nousee ylös autosta ja avaa roskakorin, odottaen näkevänsä jonkun pilailemassa. Yllätyksekseen hän näkee, että roskakori on täysin tyhjä. Kun hän yrittää sulkea luukun, hän huomaa että se on kiinni hänen käsissään. Muovi vain venyy, kun hän yrittää saada sitä irti. Muutaman irtipääsy-yrityksen jälkeen roskakori heittää Mickeyn ilmaan ja nielaisee hänet kokonaisena.

Jonkin ajan kuluttua Rose palaa takaisin autolle ja on vakuuttunut siitä, että hän vain tuhlasi aikaansa ja että tämä mies on vain hullu salaliittoteorioitsija. He päättävät mennä pizzalle. Rose ei kuitenkaan huomaa, että Mickey on vaihdettu kiiltävään muoviseen kopioon...

He saapuvat ravintolaan ja muovinen Mickey alkaa kysellä Tohtorista. Heidät keskeytetään kahdesti, kun heille tarjotaan shampanjaa. Mickey katsoo lopulta ylös ja huomaa, että Tohtori pitelee pulloa. Tohtori ampuu korkin Mickeyn otsaan, mutta se vain uppoaa hänen muoviseen päähänsä ja tulee ulos suun kautta. Hänen kätensä muuttuvat meloiksi ja hän hyökkää ympärillä olevia ihmisiä kohti. Pienen kamppailun jälkeen Tohtori vetää hänen päänsä pois, mutta se vain sanoo, että ei kannata odottaa, että se pysäyttäisi häntä. (Minkä seurauksena viereinen mies alkaa huutamaan kauhuissaan). Rose laukaisee palohälyttimen, ja sillä aikaa kun muut evakuoivat, Tohtori ja Rose juoksevat ulos Mickeyn kopion jahdatessa heitä, välillä kaataen pöytiä.

He pakenevat takapihalle, jossa Tohtori astuu sisään pieneen siniseen koppiinsa. Ilman paikkaa paeta Rose seuraa häntä sisään juuri viime hetkellä. Heti kun hän astuu sisään, hän kuitenkin ryntää ulos, luullen että on tullut hulluksi. Koppi on sisältä suurempi kuin ulkoa! Tohtori kertoo hänelle, että tämä sininen koppi on nimeltään TARDIS, ja että molemmat heistä ovat ulkoavaruudesta. Rose on huolissaan siitä, että päätön mannekiini seuraa heitä sisälle, mutta Tohtori kertoo että edes Genghis Khanin joukot eivät ole päässeet sisään, vaikka ovat yrittäneet.

Kun Tohtori kiinnittää Mickeyn pään konsoliin, Rose kysyy onko oikea Mickey vielä elossa; Tohtori kun ei ollut edes ajatellut asiaa. Parin keskustelu jää kuitenkin lyhyeksi, kun Rose huomauttaa, että pää sulaa; Tohtori oli toivonut käyttävänsä päätä jäljittääkseen Nestenen Tajunnan, olion, joka kontrolloi Autoneita. Hän onnistuu kuitenkin seuraamaan lähetystä , mutta pää on täysin sulanut ennen kuin he pystyvät löytämään Tajunnan. He laskeutuvat lähelle päämääräänsä, Thames-joen varrelle. Rose kauhistuu nähdessään, että he ovat liikkuneet.

Tohtori selittää, että heidän tulee löytää jonkinlainen lähetin, suuri ja pyöreä. Hän luulee, että se on "täysin näkymätön", mutta Rose tunnistaa sen välittömästi; London Eye olisi täydellinen lähetin Nestenelle. He juoksevat Westminister Bridgen halki ja Rose löytää nopeasti sisäänpääsyreitin London Eyen alta.

Rose huomaa heti Mickeyn, kun he astuvat sisään ja juoksee hänen luokseen Tohtorin pyöritellessä silmiään. Tohtori yrittää neuvotella Nestenen kanssa, mutta Tajunta käskee kahden Autonin ottaa hänet kiinni, kun se huomaa TARDISin, pelottavan ylivaltaisen teknologian läsnäolon. Autonit löytävät pullon antimuovia hänen taskustaan - jota hän oli ajatellut käyttävänsä viimeisenä vaihtoehtona.

Nestene kuulustelee Ajan Herraa sen menetetystä planeetasta. Hän vastaa: "En pystynyt
pelastamaan maailmaanne". Pelokkaana Nestene aloittaa invaasion etukäteen.

Rose soittaa äidilleen saadakseen hänet kotiin turvaan. Jackie ei kuitenkaan kuuntele, vaan jatkaa sisään Queen's Arcade -ostoskeskukseen myöhäisillan shoppailuja varten. Hänen yllätyksekseen kaupan näyttelymannekiinit heräävät eloon, rikkoen ikkunat ostoksilla olevien hämmennykseksi. Clive, joka toteaa, että kaikki mitä hän oli kuullut Tohtorista on totta, kohtaa Autonin, joka avaa kätensä ja ampuu hänet kuoliaaksi hänen vaimonsa ja poikansa edessä. Syntyy paniikki, kun Autonit ampuvat ympäriinsä ja ostoksilla olevat juoksevat pakoon.

London Eyen alapuolella Rose päättää ottaa ohjat käsiinsä. Hän pakenee kirveellä kahleesta, joka on kiinni seinässä, heilahtaa Autonien luo ja vapauttaa Tohtorin että työntää Autonit antimuovin kanssa Nestenen Tajuntaan. Pullo hajoaa ja Nestenen Tajunta kuolee kivuliaasti.

Ostoskeskuksen luona Jackie juoksee ulos todistamaan täyttä kaaosta: Autoneita on joka puolella, ruumiita makaa maassa, ihmisiä juoksee ympäriinsä ja kaksikerroksinen bussi tien päässä on törmännyt postilaatikkoon ja on liekeissä. Musta taksi menee ohitse töötäten torvea, mutta auton tuulilasi särkyy luodista. Jackie menee turvaan auton taakse, mutta kolme häämannekiinia rikkovat ikkunan hänen takanaan. Yhtäkkiä, juuri kun he ovat ampumassa hänet kuoliaaksi, lähetin sammuu ja Autonit palaavat takaisin normaaleiksi mannekiineiksi. London Eyen alapuolella Nestenen tukikohta alkaa romahtaa ja räjähdellä. Tohtori, Mickey ja Rose nouseva TARDISin kyytiin juuri ajoissa ennen kuin räjähtää. Jackie katsoo ympärilleen kaaoksessa sillä aikaa kun kauhistuneet selviytyjät yrittävät ymmärtää mitä tapahtui.

Nyt kun Maa on pelastettu, Tohtori ehdottaa, että Rose tulee hänen mukaansa seikkailuihin; he voivat mennä minne tahansa universumissa. Rose, Tohtorin suureksi pettymykseksi, kieltäytyy. Hän sanoo jäähyväiset ja lähtee. Rose katuu melkein heti päätöstään, mutta jatkaa pelokkaan Mickeyn saamista kotiin.

Kun hän on lähtemässä, tuttu pihinä kuuluu hänen takaansa. Kun hän kääntyy, hän näkee TARDISin ilmestyvän hänen eteensä. Tohtori kertoo, että TARDIS voi myös matkustaa ajassa. Ilman suurempia mietteitä Rose suukottaa jäähyväiset poikaystävälleen ja juoksee suoraan TARDISiin aloittaakseen uuden elämänsä ajassa ja avaruudessa.

## NÄYTTELIJÄT

* Tohtori - Christopher Eccleston
* Rose Tyler - Billie Piper
* Jackie Tyler - Camille Coduri
* Mickey Smith - Noel Clarke
* Clive - Mark Benton
* Caroline - Elli Garnett
* Cliven poika - Adam McCoy
* Autonit - Alan Ruscoe, Paul Kasey, David Sant, Elizabeth Fost, Helen Otway
* Nestenen Tajunnan ääni - Nicholas Briggs

## VIITTAUKSET

### LAITTEET

* Rosen asunnossa on kissanluukku, jonka hän käski Jackien ruuvata kiinni estääkseen kulkukissoja tulemasta sisään.

### TOHTORI

* Tohtori on todistanut monia historiallisia hetkiä yhdeksännessä inkarnaatiossaan, mukaan lukien *Titanicin* lähdön vuonna 1912, John F. Kennedyn salamurhan vuonna 1963 ja tulivuoren purkautumisen Krakatoalla vuonna 1883.
* Tohtori lukee romaania *The Loveley Bones* Jackien asunnossa selaamalla sen läpi.
* Tohtori alkaa laulaa *Luck Be a Lady* -laulua ennen kuin sekoittaa korttipakan Jackien asunnossa.

### RUOKA JA JUOMA

* Mickey tarjoutuu antamaan Roselle kupin teetä.
* Rose ja Mickeyn Auton-vastine menevät ulos pizzalle.

### YKSILÖT

* H. P. Wilson kuolee, kun Autonit tappavat hänet.
* Autonit luovat Mickey Smithistä kopion.
* Clive uskoo, että nimi "Tohtori" on kulkeutunut isältä pojalle.
* Rosen ystävä Suki sanoo, että paikallisessa sairaalassa olisi tarjolla töitä.
* Jackien ystävä Arianna haastoi onnistuneesti kunnanvaltuuston oikeuteen.
* Rose luulee mannekiinien olevan käytännön pila, jonka on luonut Derek
* Jackien ystävä Beth soittaa hänelle varmistaakseen, että Rose on kunnossa.
* Jackien ystävä Debbie tuntee jonkun *the Mirrorista.*

### PAIKAT

* Henrik's sijaitsee Regent Streetillä.
* Jackie suosittelee Rose hankkimaan töitä Finch'siltä.

### TEKNOLOGIA

* Äänimeisseli tekee paluun ja toimii jälleen monitoimityökaluna.
* Nestenen Tajunta käytti poimusiirtoteknologiaa päästäkseen Maahan.
* Rose käyttää Search-wise.net-sivustoa surffatessaan Internetissä.

## HUOMAUTUKSIA

* Tämä on ensimmäinen tarina, jossa näkyy uusi TARDISin uusi konsolihuone, joka on maanläheisempi kuin edeltäjänsä. Miniepisodi *Time Crash* vahvisti tämän uudeksi "työpöytäteemaksi", jota Viides Tohtori kutsui "koralliksi".

### TUOTANTOVIRHEET

* BBC-uutiset kirjoittaa Henrik'sin virheellisesti Henrick's:ksi.
* Uutislähetyksessä aika näyttää 20.45, ja kaksi minuuttia kuluu, mutta aika on edelleen 20:45.
* Jos katsoo tarkasti, näkee että Autonien asuissa on näkyvissä silmille tarkoitetut reiät.
* Kun Tohtori vetää Autonin käden irti, hiha katoaa. Siitä ei kuulu repeämisen ääntä eikä se ollut kiinni kädessä, kun se vedettiin irti.
* Kun Autonin käsi vedetään irti, on selvää että se on oikea käsi. Mutta kun Rose kantaa sitä kotiin, se onkin vasen käsi, joka muuttuu takaisin oikeaksi kun hän pääsee kotiin.
* Kun Rose keittää kahvia, maito on hänen oikeassa kädessään. Seuraavaksi nähdään Tohtori sekoittamassa kortteja, mutta kun kamera palaa takaisin Roseen, näemme että hänellä on nyt teelusikka oikeassa kädessään. Kun Tohtori *yrittää* sekoittaa korttipakkaa, maito on taas Rosen oikeassa kädessä.
* Kun Rose tekee palohälytyksen ravintolassa, lasipäällyste ei rikkoudu.
* Kun Nestene tunnistaa TARDISin, Tohtorin yläpuolella näkyy mikrofoni.

## JATKUVUUS

* Äänimeisseli tekee paluun uudessa kuosissa mutta samalla ääniefektillä. Äänimeisseli esiintyi ensimmäisen kerran jaksossa TV: *Raivot Syvällä* ja tuhoutui jaksossa TV: *Vierailu*, mutta esiintyi uudelleen jaksossaTV: *Doctor Who*.
* Clive lähettelee selvästi sähköpostia muiden kaltaistensa kanssa ja kertoo Tohtorin esiintyvän useissa salaliittoteorioissa. (TV: *Tavis Tahtoo Tohtorin*)
* Tohtori lukee kirjan jälleen sekunneissa. (TV: *Kuoleman Kaupunki, Enkeleiden Aika*)
* Tohtori yrittää jälleen korttitemppua, (TV: *Robotti*) mutta epäonnistuu tällä kertaa.
* Rose palaa Lontooseen jaksossa TV: *Lontoon Muukalaiset*.
* Auton-invaasioon viitataan jaksossa TV: *Tavis Tahtoo Tohtorin*
* Rosen tietämättä tämä ei ole hänen ensimmäinen tapaamisensa Tohtorin kanssa. Hän tapasi aiemmin Kymmenennen Tohtorin 1. tammikuuta 2005 juuri ennen Tohtorin uudentumista Yhdenneksitoista Tohtoriksi. (TV: *Kaiken loppu*)
* Kun Tohtori katsoo peiliin, hän huomaa kuinka hänen korvansa ovat melko isot. Tämä ei toteuttanut hänen edeltäjänsä toivetta, joka halusi korvien olevan tällä kertaa huomaamattomammat uudentumisen jälkeen. (TV: *Tohtorin Päivä*)